<classify> Chanzo cha picha, Getty ImagesHarakati za muda mrefu za Manchester City kushinda Ligi ya Mabingwa hatimaye zilimalizika kwa ushindi dhidi ya Inter Milan mjini Istanbul huku kikosi cha Pep Guardiola kikikamilisha kwa kishindo.Baada ya kushinda Ligi ya Premia na Kombe la FA, City waliiga mataji matatu ya Manchester United mwaka 1999 na kuwa klabu ya pili ya Uingereza kufikia mafanikio hayo baada ya bao la Rodri dakika ya 68 kumaliza fainali.Kikosi cha Guardiola kilichoshinda kila kitu hakikuwa katika kiwango bora dhidi ya Inter iliyojipanga vyema na ilibidi kukabiliana na kupoteza kwa Kevin de Bruyne kutokana na jeraha katika kipindi cha kwanza.Lakini idadi kubwa ya mashabiki wa City ndani ya Uwanja wa Ataturk hawakujali hilo kwani walisherehekea kwa furaha usiku na msimu wa kipekee zaidi katika historia ya klabu.Na kwa Guardiola, inaweka hadhi yake kama mmoja wa makocha wakuu alipoongeza uchukuaji wa ubingwa wa Ligi ya Mabingwa kwa mara ya tatu kati ya mawili aliyoshinda Barcelona, mara ya mwisho kufika mwaka wa 2011.Hili halikuwa jambo ambalo wengi walitabiri na City ililazimika kunusurika hofu kidogo wakati mpira wa kichwa wa Federico Dimarco ulipopaa juu ya lango na Ederson akaokoa kwa njia ya kustaajabisha na kumnyima Romelu Lukaku nafasi ya kungaa lakini yote yalihusu ushindi huo.Sasa Guardiola na wachezaji wake wanaweza kuchukua nafasi zao katika historia.Chanzo cha picha, Getty ImagesLigi ya Mabingwa imeleta mateso kwa City na Guardiola - haswa waliposhindwa na mahasimu wao wa Premier League Chelsea kwenye fainali ya 2021 - lakini maumivu yote yalitoweka kabla ya saa sita usiku katika usiku ulioleta tumbo joto huko Istanbul.City walinusurika wasiwasi wa dakika za lala salama, haswa wakati Lukaku ambaye ni mchezaji wa akiba wa Inter alipomtungua Ederson kwa kichwa na bao safi kabisa, lakini kukawa na mlipuko wa shangwe uwanjani na kwenye uwanja wa Ataturk pale wlipotwaa taji hilo ambalo limekuwa nje ya uwezo wao kulipata kwa muda mrefu.Guardiola alisema, iwe ni haki au la, muda wake Manchester City itaamuliwa iwapo aliweza kuleta Ligi ya Mabingwa kwa klabu.Chanzo cha picha, Getty ImagesRaia huyo wa Catalan, ambaye alishinda Ligi ya Mabingwa akiwa na Barcelona mwaka wa 2009 na 2011, sasa atakuwa mtu mashuhuri katika City na Barcelona.Ni ukweli rahisi kwamba wengi nje ya klabu hiyo inayomilikiwa na Abu Dhabi daima watatazama ushindi wao kupitia msingi wa mashtaka 115 ya uvunjaji wa sheria ya fedha yaliyowasilishwa dhidi yao na Ligi ya Premia, mashtaka wanayokanusha vikali.Kwa wamiliki wa City, Sheikh Mansour alihudhuria mchezo wake wa pili pekee tangu achukue udhibiti mwaka 2008, huu ulikuwa usiku ambao wameupangia na ndio ambao hatimaye walichukua ushindi huo mkubwa.Chanzo cha picha, Getty ImagesHii ilikuwa ni jioni ambapo matokeo tu ndio yalikuwa muhimu kwa City, si namna ushindi wao mkubwa ulivyopatikana.Huu haukuwa ushindi uliopatikana kwa mtindo wa kuvutia ambao kwa kawaida ni mtindo wao.Ukweli ni kwamba kwa muda mrefu ilikuwa ni mchezo wa kusuasua mbele ya timu iliyopangwa vizuri ya Inter ambao walikuwa wazuri kwenye Fainali hii ya Ligi ya Mabingwa hadi kipenga kilipopigwa.Hakuna kati ya hilo litakalokuwa na maana sasa. Na hilo litakumbukwa milele kuhusu mchezo huu na mashabiki wa City wakati ambapo Rodri alifikia wapinzani nusu kiwanja katika nafasi ya kipekee kutoka kwa Manuel Akanji na Bernardo Silva na kupeleka mguu wa kulia vizuri kabisa kumaliza shuti maridadi mno mbali na mahali ambapo kipa mahiri wa Inter Andre Onana angefika.Chanzo cha picha, Getty ImagesNa bila shaka taji la ushindi la Ligi ya Mabingwa likakubalika kuwa la kipekee.City waliishi kwa hatari zaidi katika dakika za mwisho na yote yalipokwisha, Guardiola, akiwa amechanganyikiwa sana katika eneo lake, alikuwa mtulivu huku akimtafuta kocha wa upande wa mahasimu Inter Milan Simone Inzaghi kumfariji.John Stones kwa mara nyingine tena alikuwa bora kwa City huku kipa Ederson akitoa mchango muhimu ilipohitajika.Sherehe hizo wakati kipenga cha mwisho kilipopigwa zilionyesha msimu mzuri kwani City hatimaye walitwaa kombe la Ligi ya Mabingwa na kujiandaa kulitembeza katika mitaa ya Manchester pamoja na Ligi Kuu ya Uingereza na Kombe la FA siku ya Jumatatu.  <topic>: MICHEZO 